open-index/open-wikipedia-markdown huggingface dataset:
Éurasia

right|300px
**Éurasia** yaiku superbawana gabungan saka 2 bawana yaiku Éropa lan Asia. Éurasia kadhang dianggep siji bawana alternatif.

Istilah *Éurasia* kadhang-kadhang uga minangka ngrujuk marang nagara-nagara eks-Uni Soviet kang lagi merdeka ing Asia Tengah lan ing Kaukasus.

Sajeroning ngèlmu bumi, kang duwé dhéfinisi luwih trep ngenani siji bawana, lumrahé nganggep Éurasia minangka siji bawana.

Éurasia bisa didefinisekake kanthi géografis kanthi ngurangi Afrika saka kumpulan dharatan gedhé kang jenenge Afrika-Éurasia. Garis pamisah antarané Éropa lan Asia lumrahé ana ing sadawaning Pegunungan Ural.

Pérangan-pérangan wewengkon Éurasia:
* Éropa
** Éropa Kulon
** Éropa Lor
** Éropa Kidul
** Éropa Tengah
** Éropa Wétan
* Asia Wétan
* Asia Kidul
* Asia Tengah
* Asia Kidul-wétan
* Asia Wétan
* Asia Lor

## Panggunan liya 
Éurasia uga minangka ngrujuk marang wong-wong kang duwé getih campuran karo siji wong tuwa kang minangka wong kulit putih lan wong liyané kang minangka wong saka Asia Wétan.

## Deleng uga 
* Éropa
* Asia
Empal gepuk

[thumb|220px|Empal gepuk uga kanggo lawuh [sega kuning]]**Empal gepuk** yaiku panganan khas Sunda kang digawé saka daging sapi kang diiris tipis. Panganan iki diarani empal gepuk amarga nalika nggawé, dagingé digepuk nganti gèpèng. Empal gepuk padatan dinggo lawuh karo sega, sega timbel, sega uduk, lan sapanunggalé.

## Cathetan sikil
Lempeni

**Lempeni, rempeni** utawa *Ardisia elliptica* kalebu tuwuhan kang tansah ijo.  Tuwuhan ikiumebar ing India, Sri Lanka, Indocina, Malaysia, Indonesia lan Papua Nugini.

Tuwuhan iki bisa duwé dhuwur nganti 5 mèter, urip ana lemah kang teles lan ayom, duwé woh ndhompol warna ijo semu klawu nalika mentah lan abang-ungu tuwa nalika wis tuwa.

Tuwuhan iki wiwit awoh nalika umur 2-4 taun.
### Pigunan
Woh lempeni kang isih mentah biyasa digunakaké dadi mimis bedhil-bedhilan kanggone bocah karang padésan. Godhonge bisa kanggo jamu tamba lara kanker.
Kenthang kleci

**Kenthang ireng** utawa **kenthang kleci** (*Solenostemon rotundifolius* (Poir.) J. K. Morton syn.*Plectranthus* (syn. *Coleus*) *tuberosus* (Blume) Benth. syn. *C. edulis* Blume syn. *C. rotundifolius* (Poiret) A. Chev. & E. Perrot syn. *C. parviflorus* Benth.; suku Lamiaceae) tuwuhan kang potensial kanggo sumber pangan (karbohidrat) alternatip lan uga kanggo obat. Umbiné ukuran sak jempol warna soklat utawa ireng. Lumrahé diolah kanthi dijangan santen.

Umbi ngandhut nganti 20% karbohidrat (mligi pati) lan sakiwa-tengené 2% protéin.

Tuwuhan iki asalé saka  Afrika Kulon, tahan serangan lelara amarga jamur, nanging ora tahan serangan  nematoda.

## jeneng liya
Bapak pucung

**Bapak pucung** (*Dysdercus cingulatus*) ya iku salah sawijining kéwan jinis gegremet kang akèh tinemu ing karang padésan. Kéwan iki biasa tinemu ana ing wit randhu amarga kéwan iki pancèn dadi ama mirunggan kapuk randhu amarga mangani woh randhu. Ing sawenèh papan, uga diarani *bokbokcung/bakbakcung*.

Tembang macapat pocung asring diwiwiti kanthi tembung *bapak pucung...*.

thumb|250px|Bapak pucung lagi kawin

## Jeneng liya
* Basa Indonésia: Bapak Pucung (Jawa)
* Basa Inggris: *Red Cotton Bug*, *Cotton Stainer Bug*, *Red Cotton Stainer*, *Red Seed Bug of Malvaceae*
* Basa Walanda: *Kapokwants*
* Basa Prancis: *Punaise du cotonnier*
* Basa Spanyol: *Chinche manchadora*
Musa

250px|stub|right|Musa 
**Musa** (basa Arab: **موسى**, ''''; basa Ge'ez: ሙሴ *Musse*) (lair ~1527 SM, séda ~1408 SM) ya iku nabi kang nyampekake *Hukum Torèt* lan nulisaké ing *Pentateveh*/*Pentateukh* (Lima Kitab Torèt) ana ing Alkitab Ibrani utawi Prajanjèn Lawas ing Alkitab Kristen. Musa uga kalebu saka 25 nabi kang wajib diimani dening umat Muslim. Akeh ayat-ayat Al-Qur'an lan hadist kang nyritakaké sejarahé Musa.

Musa iku putrané Amram bin Kehat saka suku Lewi, anak Yakub bin Ishak. Panjenengané diangkat dadi nabi kira-kira taun 1450 SM. Panjenengané diutus Bani Israil (Israèl) metu saka Mesir. Asmané ingaran akèhé 873 ing 803 ayat ing 31 buku ing Alkitab Pertalan Anyar lan ana ping 136 ing Kuran. Musa patutan 2 cacahé (Gersom lan Eliezer) lan séda ing Tanah Tih (Gunung Nebo).

## Sejarahé
thumb|Kaligrafi Kanjeng Nabi Musa as

Miturut Al-Qur'an, Musa lair nalika Pirngon nguwasani Mesir lan tumindak zalim (wengis) lan sewenang-wenang lan nggawe para kawulane dadi pecah. Pirngon nindhes kawulané lan mbelèh bocah lanang kang mentas lair, dene bocah wadon dinengke waé. Iki kabèh amarga dhèwèké percaya marang petungan ramal yen sawijining wektu bakal ana wong lanang kang nglengserake dhèwèké. Nalika Musa lair, Gusti Allah menehi ilham supaya diklentirake menyang Bengawan Nil. Jebul bayi iku dijukuk dening para embane Pirngon lan digawa menyang kraton. Pungkasane, dhèwèké didadekake putra angkat  dening garwane Pirngon.

Musa banjur dadi putra angkat ing kratone Pirngon. Sawise diwasa Musa eling menawa dhèwèké kalebu bagean saka bangsa Bani Israil. Musa kepengin supaya ngluwarake Bani Israil saka batur tukone Pirngon ing Mesir. Sawise Gusti Allah menehi ilham lan wahyu marang Musa ing Lembah Tuwa, mula dhèwèké kanthi mantep lunga menyang keraton Mesir kanggo dakwahi Pirngon.

## Cathetan suku
Klampisan, Geneng, Ngawi

**Klampisan** iku désa ing Kacamatan Geneng, Kabupatèn Ngawi, Provinsi Jawa Wétan kang duwé kodhe wewengkon 35.21.05.2018.
Cacahing sing ndunungi désa iki miturut sènsus taun 2010 ana 2.938 jiwa .

## Rujukan 
## Pranala njaba 
* Péta Google
Sespan

**Sespan** (saka basa Walanda : *Zijspan*) ya iku piranti tambahan kang duwé rodha siji lan dipasang ana sisih kiwa kendharaan kanggo mboncengake penumpang. Kendaraan kang bisa dipasangi sespan kaya ta pit montor, pit, sekuter lan vespa.
250px|thumb|Vespa mawa sespan

## Gallery 

File:Ural-patrol.jpg|Ural "Gear-UP" with two-wheel drive
File:Sidecar.jpg|Formula 1 Sidecars on starting grid
File:TriCycle1.jpg|NSU Sidecar (Germany, 2002)
Mliwis

**Mliwis** iku arane jeneng manuk kang urip ing panggon banyu. Mliwis duwé sirah sing wernane kuning pucet, semono uga gulu lan pérangan awak ngisoré. 
mliwis iku jinis kéwan sing senengane nglumpuk. Mliwis urip ana ing banyu kang tawar sing lumrahé akèh wit-witane. Manawa gawé susuh, lumrahé mliwis gunakake susuh tilas manuk liyané. Yèn ngendhog, mliwis bisa ngetokaké nganti 6-12 endhog. 
## Sajarah
Mliwis utawa *Lesser Wishtling Duck* iki bisa uga dijipuk dagingé. Miturut data taun (2006), cacahé mliwis ing Danau Mahakam Kalimantan Wétan (2004) kurang luwih 120.000-165.000 mliwis 95%-é utawa 114.000 – 156.000 dipasaraké ing Banjarmasin.

Saka asil peneliten Fakultas Kehutanan Universitas Mulawarman, Balai KOnservasi Sumber Daya Alam (BKSDA) Kalimantan Wétan lan Universitas Amsterdam Walanda mènèhi dudutan manawa 2 taun kapungkur wis nyekel 28.629 mliwis kembang ing Danau Mahakam Kalimantan Timur.

Kéwan iki durung akèh tinemu mupangaté. Ing Indonésia ana 15 warna Mliwis, loro ing antarané wis bisa dibudidaya ya iku, *Dendrocygna javanica* (mliwis watu) lan *Dendrocygna arculata* (mliwis kembang).

mliwis kalebu kéwan sing dilindhungi, saéngga dijaga kanthi apik, nanging ing Indonésia, kéwan iki durung kalebu kéwan alasan sing dilindhungi.

## Rujukan
Buyuten

**Buyuten** utawa *lelara Parkinson* yaiku lelara degeneratif syaraf kang tinemu nalika taun 1817 (*An Essay on the Shaking Palsy*) déning Dr. James Parkinson kanthi tetenger yaiku nruthuk (*tremor*) nalikane nganggur, angèl nalika arep obah lan otote kaku. Watara 1 saka 250 wong umur luwih 40 taun lan 1 saka 100 wong 65 taun nandang lara buyuten iki.

Diarani lelara buyuten amarga racaké wong kang wis tuwa lan pantes duwé buyut kang nandang lelara iki, sanajan uga ana uga wong enom kang wis buyuten, kaya déné petinju Muhammad Ali kang wis buyuten nalika umur 38 taun.

250px|thumb|Tulisan tangan wong kang nandang buyuten
[250px|thumb|[Petinju Muhammad Ali, (64 taun, gambar taun 2006), wis nandang buyuten nalika umur 38 taun, ]]
Tatah

250px|thumb|Tatah
**Tatah** ya iku sijining wujud gaman kanggone tukang kayu lan tukang ukir. Piranti iki pigunane kanggo mbentuk kayu (umpamané nalika gawé reca lan ukiran, gawé bolongan lan uga kanggo nipisake kayu.
Pathèk

**Pathek, puru** utawa **frambusia, framboesia** sijining pengakit kulit kang gampang nular. Wiwitane lelara iki saka bintul-bintul cilik ana kulit, lan sawisé mateng dadi nanah. Nalikane wis garing, belange dadi kandel kaya déné kapal.

Penyakiyt iki disebabake déning kruma aran ''Treponema perteneue lan mligi nyebar ana ing laladan kang karesikane kurang kajaga.

[250px||thumb|[Dhokter bangsa Éropah nambani wong lara pathek ing Tanah Jawa]]
Pasah

[250px|thumb|Pasah ing nagara [Jepang]]
**Pasah** ya iku gaman Tukang kayu kanggo ngalusake blabak utawa kayu umume.
250px|thumb|Mata pasah
250px|thumb|Pasah manual modheren lan pérang-pérangane
Tuma kathok

**Tuma kathok** (*Pediculus humanus humanus*) isih nunggal spésies karo seduluré, tuma sirah (*Pediculus humanus capitis*).  Nanging, kéwan iki amung manggon ana ing sandhangan, ora ana ing rambut lan pindhah ana ing kulit nalika nyesep getih. Bédané uga, tuma kathok ngendhog ana ing sandhangan. Kéwan iki kalebu gegremet kang ora duwé suwiwi. Kéwan iki tinemu ing saindhenging donya, dadi parasit tumrapé manungsa tanpa ndeleng ras.

Tuma kathok lumrahé tinemu ing awaké wong kang uripé ora resikan, utawa pancèn amarga kaanan umpamané kéré, pengungsi, kurban perang utawa bencana.

## Uga delengen 
* Tuma sirah
Sega ulam

[thumb|220px|Nasi Ulam garing, disajékaké karo srundhèng, [empal, teri, kering, lan sambel]]
**Sega ulam** yaiku sega campur khas Betawi kang digawé saka sega putih dicampur srundhèng lan bumbu rempah manéka warna. Masakan iki wiwitané didol déning wong-wong peranakan Indonésia-Tionghoa. Ing jaman biyèn, bakul nasi ulam dodolan nganggo grobag saka Tangerang tekan Glodok. Sejatiné, nasi ulam iku meh padha karo nasi uduk. Kekaroné minangka sega gurih. Bedhané yaiku nasi uduk dimasak nganggo santen, déné nasi ulam dicampur karo srundhèng. Nasi ulam padatan disuguhaké mawa rong cara yaiku garing lan nyemek. Nasi ulam nyemek iku nganggo duduh semur. Lawuh kang kudu ana ing nasi ulam teles yaiku mihun gorèng, irisan endhog dadar, srundhèng, remekan kacang brol, diwènehi duduh semur tahu lan kenthang. Saliyanè iku, nasi ulam nyemek diwènèhi kemangi lan krupuk. Nasi ulam liyané yaiku nasi ulam garing. Bedha saka nasi ulam nyemek, nasi ulam garing ora nganggo duduh semur.

## Cathetan sikil
Wungkal

[250px||thumb|Wungkal saka [Jepang]]
**Wungkal** ya iku sijining piranti kanggo ngasah gegaman kang kagawé saka wesi lan waja, supaya luwih landhep.

Wungkal duwé wujud lan asal bahan kang manéka warna, mligi saka watu alam lan material gawéan. Lumrahé wungkal duwé reraèn kang rata kanggo ngasah racaké gaman, lan bisa uga duwé wujud lingir kang dicocogake wujud gaman kang bakal diasah, umpanane wungkal kaggo ngasah tatah penguku.

Golongane wungkal kaukur saka kasar-aluse wungkal kang karan grit, kaya déné kretas amplas. Grit kang angkane akèh nuduhake wungkal kang luwih alus, kang ngasilaké gaman kang luwih landhep.
Bubuk jagung

**Bubuk** utawa *kutu jagung, maize weevil* *(Sitophilus zeamais)* sijining jinis kumbang saka famili Curculionidae.Kéwan iki tinemu ing umume daerah tropis lan dadi ama timrape simpenan wiji jagung kang wis garing, saliyané uga ngrusak gandum, beras. Uga ngrusak singgahan gaplek lan pocoran kang kagawe saka jendal/tela kaspa.

250px|thumb|Jagung kang rusak dipangan *bubuk* (tengen)

## Bedane bubuk ama jagung lan bubuk beras
Pétan

[thumb|250px|[Potrèt déning Giorgio Sommer (1834–1914); *Famille napolitaine* — nggambaraké wong wadon Neapolitan  kang lagi métani anak lanang]]

**Pétan**, iku panggawéyan métani sirah kanggo nggolèki lan nyingkiraké tuma sirah, kor (endhog tuma) lan kadhang kala nyabuti uwan.

Pétan diperlokaké sanajan rambut wis dijungkati, amarga ora kabèh tuma lan kor bisa katut nalika dijungkati. Panggawéyan iki lumrahé dilakoni nalika awan sinambi ngaso lan ngisis.
Pengilon

[250px|thumb|Kaca pengilon kanggo pe[paès. ]]

**Pengilon**, piranti kanggo  *ngilo*, ya iku barang kang arta alus lan mengkilat kang bisa mantulake barang kan ana ngarepe, minangka wewayang. Lumrahé pengilon jaman saiki kawngun saka *beling*, lan pigunane ora mung kanggo ngilo lan pepaès, nanging uga kapasang ing barang liya kaya ta kaca spion ing pit montor lan montor, uga ing piranti optik kaya ta tustèl, téléskop, tropong, lsp.

[thumb|[kaca spion ing pit montor ]]
Kèker

[250px|thumb|Wong ngawasaké manuk (*birdwatching*) migunakaké kèker ing [Florida, Amerika.]]
**Kèker** ya iku piranti kang bisa dicekel tangan lan pigunané kanggo ndeleng barang kang adoh supaya bisa katon cerak lan cetha.

Piranti iki migunakaké 2 rantaman lènsa lan   prisma kang sisih-sisihan.

250px|thumb|Isiné kèker
Basa Konkani

**Basa Konkani** iku anak cabang kidul basa Indo-Arya lan dianggep sempalan saka basa Marathi. Basa iki awalé pancèn asalé saka wewengkon **Konkan** lan **Goa**, nanging amarga masalah ékonomi mula panutur basa iki banjur pindhah menyang manéka wewengkon ing India. Saliyané faktor panyerbuan saka manéka bangsa kaya déné panguwasa Islam lan Portugis. Akibaté, para panutur basa Konkani iki bisa ditemoni ing praja Goa, Maharastra, Karnataka, Kerala lan sapérangan pérangan Tamil Nadu. Panutur basa iki uga heterogen banget saka status sosial, uga agamané. Diprakirakaké ana 3 yuta wong sing migunakaké basa Konkani.

## Status Basa 
Basa Konkani wiwit diakoni minangka basa kasusastraan nalika taun 1975 déning Sahitya Academy, lan bener-bener didadèkaké basa resmi praja Goa nalika taun 1987. Basa iki uga lumebu sajeroning konstitusi angka 8 nalika taun 1992 lan dadi salah siji basa nasional ing India sanajan isih ana kakurangan ing kana kéné. Wiwit uwal saka Portugis, basa Konkani digunakaké ing kabèh babagan kauripan déning masarakat Goa, formal uga informal.

## Sistem Panulisan 
Isih ana karancuan sajeroning sistem panulisan basa Konkani. Sanajan huruf Devanagari dikukuhaké minangka huruf resmi, nanging akèh banget wong Konkani sing migunakaké huruf Latin uga huruf Kannada sajeroning nulis.

Conto :
* Helo		= Halo
* Tum kaso aasaa? = *Apa kabar?*
* Haamva baro aasaam. = Apik-apik.
* Deva barem karum	= Matur nuwun 
* Tumacem naamva kidem?= Sapa jenengmu?
* Mhajem naamva…..	= Jenengku……
* Barem, melumya	= *Sampai jumpa*
Sogok untu

right|thumb|Tusuk gigi dari kayu
**Sogok Untu** ya iku kayu utawa plastik cilik kang wujudé arep kaya biting kang minangka ngresiki sisa-sisa panganan kang nyelip ana ing sela-salané untu. Sogok untu racaké duwé siji utawa loro pucuk kang lancip kanggo nyukil panganan kang isih kèri ing sela-selaning untu. Malah ora sithik wong kang ora bisa urip tanpa sogok untu, mula dhèwèkè mesthi nyiapaké sogok untu ing tasé. Padahal, yèn kerep-kerep nggunakaké sogok untu lan ora resik bisa mbebayani. Nggunakaké sogok untu kang ora trep bisa natoni jaringan lunak ing sekitaré untu, banjur bisa ndadèkaké keradangan ing *jaringan lunak mukosa gronggongan mulut*. Saliyané iku sogok untu bisa ndadèkaké untu tambah benggang amarga diameter sogok untu lumayan gedhé. Iritasi lan trauma terus-terusan bisa ndadèkaké benjolan ing gingiva utawa gusi kang kerep diarani *epulis*.

*Epulis* amarga nggunakaké  sogok untu kerep-kerep lan ora steril iku diarani *Epulis* Fibromatosa. Epulis iki awujud benjolan lan duwé tangkai, empuk, wernane pucet, ora gampang metu getihe, lan ora lara. Penanganané ya iku *eksisi* utawa diketok lan di kuretage utawa kuret jaringan lunak. Kumaté penyaki iki yèn pakulinan nganggo sogok untu sig kereb banget lan ora steril tetep dilakoni.

## Cathetan suku
Godhong Mangkokan

jmpl|Godhong Mangkokan
**Godhong Mangkokan** ya iku salah sawijiné tetuwuhan. Tetuwuhan mau nduwé paédah kang wigati. Jeneng mangkokan asalé saka wujudé kang mèmper mangkok. Rikala semana, godhong mangkokan mupangaté kanggo wadhah panganan kang ana duduhé. Godhong mangkokan padatané ditandur minangka tuwuhan hias utawa tuwuhan pager, sanajan bisa tinemu ing pinggir kali lan ing ara-ara. Tuwuhan iki jarang lan kadangkala ora tau nduwé kembang. Uripé ing papan kang ora katutup kang bisa kena srengéngé, lan urip ing papan 1 – 200 m dp1. 

## Nama Liyané
jmpl|Kembang Mangkokan
Godhong mangkokan duwé jeneng latin  *Nothopanax scutellarium Merr*. Ing Sunda diarani *mamamukan*, ing Ambon diarani *papeda*, ing Makasar diarani *mangko-mangko*, ing Ternate diarani *rau paroro*, ing Halmahera diarani *sawoko* utawa *Goma matari*, ing Tagalog diarani *platitos*, ing Manado diarani *Daun mangkok*. Godhong mangkokan basa Inggrisé diarani *saucher leaf* utawa *sell leaf*.  

## Khasiyat
Kasiyaté Godhong mangkokan bisa kanggo:
*Ngilangi ambu anyir 
*Tamba angel pipis
*Ngurangi rambut rontok
*Tamba *radang payudara* utawa *payudara bengkak*
*Tamba *luka*

## Piguna 
jmpl|Mangkokan tuwuh ing ara-ara
Godhong mangkokan sing isih enom bisa digunakaké dadi lalapan mentah nalika madhang. Bisa uga digodhog dadi jangan lan ngilangaké ambu amis saka iwak kali lan jeroan sapi utawa wedhus. Ing sajroning godhong iki ngandhut kalsium, alkaloid, saponin, fosfor, vitamin A, vitamin B1, lan vitamin C. Mangkokan bisa uga dadi jamu nglancaraké ASI, ngobati anyang-anyangen lan radhang. Cara nambani ya iku godhongé di godhog banjur dipangan. Khasiat kang kawentar saka godhong iki ya iku nyuburaké rambut, nambah ireng rambut, lan ngurangi rambut mbrodhol. Carané ya iku didheplok lan dibaluraké ing sirah. Mangkokan bisa uga dadi piranti campuran sampo.

## Cathetan suku
Jénggot

[250px|thumb|[Che Guevara lan Fidel Castro pejuang saka Kuba kang duwé jénggot]]
**Jenggot** (basa krama ; *Gumbala*) ya iku rambut kang thukul ing janggut, gulu, pipi nganti tumeka sangisore kuping. Kanthi Pangereten iki, bréwok kang ana ing sangisore pipi uga kalebu jénggot. Elmu kang nyinaoni babagan jenggkon karan pogonologi.

Wong kang jenggoten racaké kaanggep wong kang wicaksana, maskulin utawa diajeni sanajan uga kaanggep kurang rapi lan nylenèh.

Jenggot dadi salah sijining ciri manawa wong lanang wis diwasa.
## Jenggot tumrape piwulang agama 
### Islam 
Tumrape wong Islam, ngingu jénggot hukume sunat diingu tumrape wong lanang, dhedhasar pira-pira hadits kang nerangake bab jénggot. Pira-pira Nabi lan sahabat kacirikake duwé gumbala kang lemu.
### Nasrani 
Ing pira-pira potrèt lan gambar wong-wong suci saka agama Nasrani, akèh-akèhé duwé jénggot.
### Sikh 
Salah siji cirining wong Sikh ya iku nganggo surban lan ngingu jénggot
Enthung

[200px|thumb|Enthung saka [Kupu johar]]

**Enthung** ya iku siji kaanan saka uripé kéwan jinis gegremet kang ngalami metamorfosis jangkep ya iku embrio utawa endhong, larva, enthung, lan diwasa. Nalika dadi enthung wujud awaké gegremet wis wiwit mawujud, lan wujud larva wis ilang. Enthung ora obah *sesil* lan ana uga kang *inaktif*. Enthung lumrahé dibungkus wadhah kaya déné kokon (tuladha enthung uler sutra, omah tawon utawa thothok). Lan asring memba supaya ora dipangan kéwan liya.

## Uga delengen
* Kupu
* Metamorfosis
* Larva
## Rujukan
Pinggul

Sajeroning anatomi vertébrata , **pinggul** (utawa **panggul** utawa "coxa" ing istilah kadhokteran tegesé wewengkon anatomi utawa sendhi.

Wewengkon pinggul dumunung ing ngarep (lateral) saka wewengkon gluteal (conto: bokong), inferior to the iliac crest, lan nutupi pérangan *greater trochanter* saka *femur*, utawa balung pupu ("thigh bone").  
## Notes 
## Réferencès
* 
* 
* 
* 
* 
* 
* 
* 

## Pranala njaba
* Hip Preservation Awareness, information and support for hip impingement, hip dysplasia, and related issues in young adults (12-adult) 
* Hip anatomy video 
* High-performance hips
Ki Ageng Pamanahan

**Ki Ageng Pamanahan** utawi **Ki Gedhé Pamanahan** (? - 1584) miturut Babad Tanah Jawi inggih punika senopati prang saking kraton Pajang saha leluhuripun raja-raja Karajan Mataram Énggal.

Ki Ageng Pamanahan inggih punika putra saking Ki Ageng Ngenis, ngulama ingkang dumunung wonten ing Nglaweyan, inggih wayah saking Ki Ageng Séla,
 
Ki Ageng Pamanahan séda ing 1584, dipunsarèkakén wonten ing masjid kraton salebetipun témbok kitha. Putranipun Radèn Sutawijaya ingkang jejuluk *Mas Ngabèi Loring Pasar* nerasaken tahta dados gantosipun ingkang rama. Piyambakipun jumeneng nata kanthi sesebatan énggal *Panembahan Sénapati Sayidin Panatagama*.

## Rujukan
Krisis utang Éropah 2010

Wiwit taun 2010, kadadéan krisis utang kadadéan, kang utama ing nagara: Yunani, Irlandia lan Portugal. Kadadean iki njalari krisis kapitayan ing nagara-nagara mau lan nagara anggota Zona Euro liyané, kang utama nagara Jerman.

Kaanan kawatiran saya  ningkatake defisit lan utang njalari alarm sajeroning kaanan pasar finansial. Krisis utang tumuju ana ing prastawa anyaring Yunani. Ing 2 Mèi, nagara-nagara Zona Euro lan Dana Moneter Internasional (IMF) sarujuk menehake utangan kanthi jumlah €110 miliar marang nagara Yunani.

## Cathetan sikil 
## Pranala njaba 
* Protests in Greece in Response to Severe Austerity Measures in EU, IMF Bailout - video report by *Democracy Now!*
Paron

250px|thumb|Paron
250px|thumb|Wesi panas digembleng ana ing paron
**Paron** dadi piranti wajib tumrape pandhe wesi. Piranti iki wujud kothakan kang atos lan ing kana wesi kang panas digembleng lan diwangun kanthi cara dithuthuki nganggo palu wesi. Lumrahé paron kagawe saka wesi.
Basa Kannada

**Basa Kannada** wujud péranganing golongan basa Dravida, sing dituturaké déning sapérangan gedhé masarakat praja Karnataka, India Kidul. Basa iki uga dipigunakaké déning sapérangan warga Tamil Nadu, Andhra Pradesh, Kerala tekan Maharastra. Basa iki ngalami akèh owah-owahan kaping papat sajeroning sajarahé, ya iku:

* **Purva Halegannada** (saka mangsa awal tekan abad angka 10).
* **Halegannada** (saka abad angka 10 tekan abad angka 12).
* **Nadugannada** (saka abad angka 12 tekan abad angka 15).
* **Hosagannada** (saka abad angka 15 tekan saiki).

Éwadéné huruf Kannada mirib banget karo huruf Telugu. Ngrembaka saka huruf Brahmi cabang kidul pasca papréntahan Asoka. Malah sadurungé abad angka 7, huruf Kannada-Telugu wis dipigunakaké sajeroning prasasti *Kadamba Banavasi* lan *Chalukya Badami* ing kulon. Huruf Kannada ngalami owah-owahan ing mangsa papréntahan Sathavahana, Kadamba, Ganga, Rastrakuta, lan Hoysala. Huruf Kannada lan Telugu modhèren wiwit muncul nalika abad angka 13. Huruf Kannada uga dipigunakaké kanggo nulisaké basa Konkani, Tulu lan Kodava.

## Conto 
* Namaskara!		= Halo!
* Neevu Hegiddeeri/Hegidhdheya? = *Apa kabar?*
* Naanuchennagidene = Apik-apik
* Dhanyavaadhagalu = Matur nuwun
* Ninna/ Nimma Hesarenu? = Sapa jenengmu?
* Nanna Hesaru….. = Jenengku……
* Shubha Haaraikeya Maathu = *Sampai jumpa*

Basa Kannada
Tapel jaran

300px|thumb|Maneka wujud tapel jaran
**Tapel jaran** utawa *sepatu jaran* ya iku wangune wesi kang dinggo ing sikil jaran kanggo njaga sikile nalika jaran lumaku utawa lumayu. tapel jaran dinggokake ing kuku jaran, sakwise kuku dikethok.
Krisis finansial Asia 1997

**Krisis finansial Asia** ya iku krisis finansial kang kadadéan wiwit Juli 1997 ing Thailand, uga njalari mata uang, bursa saham lan rega aset liyané ing panjuru nagara Asia, nageyan Macan Asia Timur. Prastawa iki uga kadhang diarani **krisis moneter** ("krismon") ing Indonésia.Indonésia, Koréa Kidul lan Thailand kagolong nagara kang paling bebayan krisis, asebab kena akibaté krisis moneter. Hong Kong, Malaysia lan Filipina uga kena prabawa krisis. Daratan Tiongkok, Taiwan lan Singapura ora kena akibat krisis. Jepang minangka nagara kang ora kena bebayan krisis nanging ngalami krisis parékonomian pasar kang dawa.

## Rujukan 
### Buku 
* Berbagai Laporan Bank Dunia Mengenai Perkembangan Ekonomi Indonesia Sejak Krisis Moneter 1997
* Kaufman, GG., Krueger, TH., Hunter, WC. (1999) *The Asian Financial Crisis: Origins, Implications and Solutions*. Springer. ISBN 0-7923-8472-5
* 
* 
* Noland, Markus, Li-gang Liu, Sherman Robinson, and Zhi Wang. (1998) *Global Economic Effects of the Asian Currency Devaluations*. Policy Analyses in International Economics, no. 56. Washington, DC: Institute for International Economics.
* Pempel, T. J. (1999) *The Politics of the Asian Economic Crisis*. Ithaca, NY: Cornell University Press.
* Ries, Philippe. (2000) ''The Asian Storm: Asia's Economic Crisis Examined*.

### Surat kabar 
* Ngian Kee Jin (March 2000). *Coping with the Asian Financial Crisis: The Singapore Experience* . Institute of Southeast Asian Studies. ISSN 0219-3582
* Tiwari, Rajnish (2003). *Post-crisis Exchange Rate Regimes in Southeast Asia* , Seminar Paper, University of Hamburg.
* Kilgour, Andrea (1999). *The changing economic situation in Vietnam: A product of the Asian crisis?*
* S. Radelet, J.D. Sachs, R.N. Cooper, B.P. Bosworth (1998). *The East Asian Financial Crisis: Diagnosis, Remedies, Prospects*. Brookings Papers on Economic Activity.
* Stiglitz, Joseph (1996). *Some Lessons From The East Asian Miracle*. The World Bank Research Observer.
* Weisbrot, Mark (August 2007). *Ten Years After: The Lasting Impact of the Asian Financial Crisis'' . Center for Economic and Policy Research.

## Liyané 
* The Crash (transcript only), from the PBS series Frontline
Krisis lenga 1973

jmpl|300px|Rega lenga 1861-2007
**Krisis lenga 1973** kadadéan sajeroning 15 Oktober 1973 nganti 1975. Mundaké rega lenga kang dikukuhaké déning OPEC lan dhuwuré ongkos kang dikukuhaké Amérika Sarekat sajeroning Perang Vietnam njalari kadadéan stagflasi ing Amérika Sarekat. Anggota OPEC sarujuk minangka migunakaké kadadéan kang ana ing dhuwur donya-rega lenga kanggo ngatur *mekanisme* lan nyestabilake rega lenga ing saben-saben nagara kang ana ing donya.Tumindak dilakoni ing taun-taun wayah rega lengan anjlok sawisé akir Bretton Woods, uga ora kasilé negosiasi déning "Seven Sisters" ing wulan sadurungé.

## Uga delengen 
* Krisis Energi
* Krisis ènergi 1979

## Pranala njaba 
* Saudi dove in the oil slick - Sheikh Ahmed Zaki Yamani, former oil minister of Saudi Arabia gives his personal account of the 1973 energy crisis.
* EIA presentation: 25th Anniversary of the 1973 Oil Embargo
Pakubuwana

**Pakubuwana** iku sawijining *pangkat* (sesebatan) kang wiwitané ditampa déning Radèn Mas Darajat kang sawisé diwasa kagungan sesebatan Pangeran Puger. Panjenengané iku putra Amangkurat I. Sesebatan iki sabanjuré diterusaké déning tedhak turune nganti saiki, Pakubuwana XIII:
* Pakubuwana I
* Pakubuwana II
* Pakubuwana III
* Pakubuwana IV
* Pakubuwana V
* Pakubuwana VI
* Pakubuwana VII
* Pakubuwana VIII
* Pakubuwana IX
* Pakubuwana X
* Pakubuwana XI
* Pakubuwana XII
* Pakubuwana XIII
Itik-itik

250px|thumb|Itik-itik
**Itik-itik** utawa *itikan*, *mata itik*, *bolongan benik* iku bolongan ing sandhangan mligi ing klambi hèm kang dipigunakaké dalan liwaté benik kanggo nutup awak kanthi nangkepaké blèwèhan klambi.
Krisis Rudal Kuba

200px|thumb|Foto gambarake kosentrasi rudal ing Kuba
**Krisis Rudal Kuba** ya iku sawijining krisis kang kadadéan ing watara taun 1962 kadadéan kang disebabaké saka   Perang Dingin kadadéan antara nagara Amérika Sarékat lan Uni Soviet. Krisis kang kadadéan sabanjuré kabukak fakta minangka Amérika Sarékat kababar nyeponsori sawijining serangan déning Teluk Babi kang ana ing Kuba, sawijining nagara komunis ing Sagara Karibia.
Sremska Mitrovica

**Sremska Mitrovica** (Aksara Sirilik: Сремска Митровица, ) iku sawijining kutha lan munisipalitas kang dumunung ing provinsi Vojvodina, Serbia, ing gisiking  Kali Sava. Ing taun 2011 kutha iki kang ndunungi 37,586, déné wewengkon administrasi Sremska Mitrovica kang ndunungi 79,773 jiwa.

Désa-désa ing gisik lor Kali Sava, ing tlatah Syrmia:
*Bešenovački Prnjavor
*Bešenovo
*Bosut
*Veliki Radinci
*Grgurevci
*Divoš
*Jarak
*Kuzmin
*Laćarak
*Ležimir
*Manđelos
*Martinci (in the Roman times known as Budalia)
*Sremska Rača
*Stara Bingula
*Čalma
*Šašinci
*Šišatovac
*Šuljam

Désa-désa ing gisik kidul Kali Sava, ing tlatah Mačva:
*Noćaj
*Ravnje
*Radenković
*Salaš Noćajski
*Zasavica I
*Zasavica II

## Réferènsi
## Pranala njaba 
*   
*Sremska Mitrovica.org - info, news about Sremska Mitrovica
*Information portal on culture, sport and fun in Sremska Mitrovica
*All information about city,news and sport
Politeknik Negeri Ambon

**Politèknik Negeri Ambon** iku perguruan tinggi negri sing dumunung ing Kutha Ambon, Maluku, Indonésia.
Politeknik Negeri Bali

**Politèknik Negri Bali**, iku perguruan tinggi negri sing dumunung ing Kutha Denpasar, Provinsi Bali, Indonésia. 

## Program Studi 
Politeknik Negeri Bali duwé 6 jurusan, yaiku:
*Jurusan Teknik Sipil
**Program Studi Teknik Sipil (D3)
*Jurusan Teknik Mesin
**Program Studi Teknik Mesin (D3)
**Program Studi Refrigrasi dan Tata Udara (D3) 
*Jurusan Teknik Elektro
**Program Studi Teknik Instalasi Listrik (D3)
**Program Studi Sistem Informasi (D3)
*Jurusan Akuntansi
**Program Studi Akuntansi (D3)
**Program Studi Akuntansi Manajemen (D4)
*Jurusan Administrasi Niaga
**Program Studi Administrasi Bisnis (D3)
*Jurusan Pariwisata  
**Program Studi Perhotèlan (D3)
**Program Studi Usaha Perjalanan Wisata (D3)

## Pranala njaba
Sémpak

250px|thumb|Sempak
**Sempak** ya iku sandhangan kang wujud kathok kanggo nutupi laladan sakiwatengen lakang nganti sangisore puser. Istilah iki kagunakake tumrap sandhangan kanggo wong lanang, déné kanggone wong wadon diarani cawet.
Politeknik Negeri Jember

**Politèknik Negri Jember**, iku pawiyatan luhur nagari kang dumunung ing kutha Jember, Provinsi Jawa Wétan, Indonésia.

Politèknik Negri Jember wujud pawiyatan luhur kang nyelenggarakaké pendhidhikan vokasional, yaiku program pendhidhikan kang tumuju marang prosès pasinaon ing tataran keahlian, ketrampilan, lan standar kompetènsi kang spesifik sarujuk marang kabutuhan pasar kerja lan stakeholder, sarta duwé kamandirian sajeroning makarya lan wirausaha mawa basis IPTEKS.

 
## Pranala njaba 
* Situs web resmi
Politeknik Negeri Kupang

**Politèknik Negri Kupang**, iku perguruan tinggi negri sing dumunung ing kutha Kupang, provinsi Nusa Tenggara Wétan, Indonésia.

## Pranala njaba 
* Peraturan Statuta  ing situs web Ditjen Dikti Kemendiknas
Krisis finansial

Tembung **krisis finansial** digunakaké minangka duwé  peran déning institusi utawa aset keuangan ilangé sapérangan biji kang ana. Ing abad ka-19 lan ka-20, kaanan krisis finansial kang duwé gayutan déning kepanikan perbankan lan resesi. Suasana lan kaanan kang liya uga sok diarani minangka krisis finansial ya iku ambruké bursa efek lsn krisis mata uang.

Ekonom nulis téyori ing babagan krisis asebab krisis kauangan kadadéan lan cara-cara nyegah,nanging kaanan kaya mangkono bisa ngasilaké sapérangan konsensus.

## Pranala njaba 
* Wikia has a wiki on this subjet.
* Financial Crisis 2008 News and analysis - telegraph.co.uk
* Financial Crises: Lessons from History (BBC)
* Socialist Analysis of the Financial Crisis 

## Rujukan
Graji mesin

[250px|thumb|[Brubuh wit nganggo senso]]
**Graji mesin** utawa **sénso** (saka tembung *chainsaw*, graji ranté), sijining jinis graji portabel kang kalakokake mawa dayaning listrik, hidrolis lan sing paling umum nganggo mesin 2-tak. Senso kagunakake ing kebon piranti kanggo nutuh, brubuh nganti garap olah kayu saka wit-witan gedhé.

## Pranala njaba
Semir sepatu

[250px|thumb|Semir lan [sikat sepatu.]]
**Semir sepatu** ya iku sijining bahan kang awujud pasta, krim utawa cuwèr kanggo nggosok, supaya sepatu tahan banyu lan ndadèkaké katon luwih gilap lan apik. Lumrahé semir kagawé saka lilin lan gemuk.
Cincim

250px|thumb|Cincim
**Cincim** ya iku piranti ing gembor kanggo mecah iline banyu nalika kanggo nyiram tuwuhan, ya iku wujud saluran bumpet nanging duwé bolongan cilik-cilik.
Rèncèk

**Rencek** ya iku cawang-cawang cilik ing wit-witan kekayon. Cawang kang duwé ukuran gedhé lan langsung thukul saka tunggul wit karan pang.
Politeknik Negeri Banjarmasin

thumb|Gerbang masuk tumuju Politèknik Negri Banjarmasin.
**Politèknik Negri Banjarmasin** (dicekak **Poliban**) iku perguruan tinggi negri politèknik sing dumunung ing Kutha Banjarmasin, Kalimantan Kidul, Indonésia.
Phan Thiet

300px|thumb|right|Phan Thiet

**Phan Thiet** iku sawijining kuthamadya (*city*) dumunung ing provinsi Binh Thuan, Nam Trung Bo, Vietnam. Miturut sènsus padunung taun 2011 Badan Statistik Nasional Vietnam, kotamadya iki ndarbèni padunung 350,000 jiwa.
Katès

**Katès**, **Gandhul**, utawa **Gamblok** ('''*Carica papaya* L.'*) iku kalebu tuwuhan hérba saka famili Caricacea kang asalé saka Meksiko sisih kidul lan sisih loré Amérika Kidul uga saka Hindia Kulon, saiki nyebar wiyar lan akèh ditandur ing laladan tropis kanggo dijupuk wohé. *C. papaya* iku siji-sijiné jinis sajeroning gènus *Carica*. Jeneng katès ing basa Indonésia yaiku "pepaya" kang dijupuk saka basa Walanda, "papaja", kang ing giliran"papaja" uga njupuk saka jeneng basa Arawak, "papaya". Ing basa Sundha, katès sebutané "gedhang".

## Pamerian 
Tuwuhan katès dhuwuré bisa 10 mèter. Woh katès yèn disigar, gronggongan njero wanguné simetris. Godhongé uga mèmper karo tangan manungsa. Wiwit saka oyot nganti godhong duwé mupangat kanggo manungsa lan kéwan. Tuwuhan katès bisa dimupangataké kanggo bahan pangan, unjukan, obat, pakan raja-kaya.

Kasiyat tuwuhan katès bisa kanggo nambani lelara wan, kanggo ASI, borok, jerawat, rématik, gegelen, radang ginjel, lara weteng, pilek, anemia, masuk angin, kanggo nafsu makan.

## Gladri 

File:Carica papaya - papaya - var-tropical dwarf papaya - desc-fruit.jpg
File:Papayer-mâle-Réunion.JPG
File:Carica jamaicensis BotGardBln1105LeavesInflorescence.JPG
File:Carica papaya1.jpg
File:Carica papaya MS4113.JPG
File:Papaya sunset.jpg
File:Papaya-oliv.jpg
File:California Papaya ID.jpg
File:Peeled diced pawpaw.jpg

thumb|right|Godhong Katès
**Godhong Katès** duwé kasiat kang akèh. Kasiate godhong katès yaiku bisa kanggo:
* Nggancarake *pencernaan''
* Nambah nafsu mangan anak
* Nggancarake Asi
* Tamba nyeri haid
* Anti kanker
* Tamba kukul
* Tamba demam berdarah 

## Cathetan suku 
## Pranala njaba
Gembor

250px|thumb|Gembor
**Gembor** ya iku piranti kango nggawa banyu, racaké mawa cangkingan lan pancuran kanggo siram tuwuhan. Ukuran gembor manéka warna wiwit 0.5 liter kanggo nyiran tuwuhan pethètan nganti udakara 10 liter kanggo siram tuwuhan palawija ing sawah lan tegalan.

Kanggo mecah iline banyu saka gembor, ing pucuk gulu gembor dipasangi cincim.
250px|thumb|Cincim
Tindhik

250px|thumb|Pérangan saka kuping kang bisa ditindhik
**Tindhik** ya iku sijining cara gawé owah-owahan marang awak kanthi gawé bolongan utawa nyuwèk sijining pérangan awak kang sabanjuré ing kono digantungi pepaès kaya ta anting utawa suweng.

Tindhik kuping lan irung wis dikenal déning kabudayan-kabudayan tuwa. Ana mumi kang umur 5.000 taun duwé anting, lan tindhik ing irung wis kacathet ing taun 1500 sadurungé masehi. Saliyané irung lan kuping, ana uga sapérangan kabudayan kang duwé tradhisi gawé tindhikan ana ing ilat, lambe, penthil susu, wudel, lan malah uga ana kang gawé tindhik ana ing pawadonan.
Cawet

[300px|thumb|Rupa-rupa modhel cawet
[Gambar:Commons-logo.svg|al=|class=noviewer|16x16px Media: Cawet]]

**Cawet** utawa **Celana jero** minangka jinis jeroan sing utamane dianggo para wanita. Cawet bisa pas utawa longgar. Cawet digawe saka kolor saka karet, bageyan selangkangan kanggo nutupi tempek (biasane dilapisi bahan nyerep banyu kayata katun), lan sepasang bolongan sikil sing asring digawe saka elastis (kayadene kolor). Macem-macem bahan digunakake, nanging biasane dipilih supaya bisa napas lan ora lembab.

Cawet digawe saka macem-macem bahan, kalebu katun, renda, lateks, kulit, lycra, nilon, PVC, poliester, rawhide, satin, lan sutra. Cawet biasane kasusun saka rong lembar (ngarep lan mburi) sing digandheng karo lapisan ing selangkangan lan sisih; gusset tambahan asring ditambahi ing bageyan selangkangan, kanthi pinggul lan bukaan sikil digawe saka elastis.
Grebeg Sawal

**Garebeg Sawal** ugi dipunsebat grebeg pasa utawi grebeg bakda. Dipunwastani grebeg sawal amargi upacara grebeg punika dipunadani ing wulan sawal. Ancas dipunwontenaken grebeg sawal punika inggih ingkang sapisan kanggé ngurmati wulan suci Ramelan. Bilih wonten ing wulan kasebat, umat Islam dipunwajibaken siyam sesasi natas. Ancas ingkang kaping kalih inggih kanggé ngurmati malem lailatul qadar utawi ingkang asring winastan *maleman* utawi *selikuran*. 
Karaton ngawontenaken maleman/selikuran minangka upacara karajan ingkang dipunadani saderengipun garebeg sawal/pasa. Pisowanan selikuran punika dipunadani saben tanggal 21 wulan Ramelan. Adicara punika dipunwiwiti nalika jumeneng nata Sri Sultan Hamengku Buwono I ingkang salajengipun dipundadosaken tradisi kaliyan sultan-sultan panerasipun. Nalika jumenengipun Sri Sultan Hamengku Buwono VIII (1921-1939) tata upacara punika dipundamel langkung gampil lan upacara maleman punika dipunicalaken kawontenanipun nalika jumenengipun Sri Sultan Hamengku Buwono IX.
Dumugi warsa 1941, wonten ing upacara grebeg pasa punika taksih dipunwontenaken ugi upacara pisowanan grebeg minangka adat karaton wonten ing Sitihinggil. Lan, minangka salah satunggaling tradisi wonten ing grebeg pasa punika boten dipunwontenaken adicara tilik ing Masjid Gedhé Ngayogyakarta kaliyan sultan saha para abdinipun. Nanging minangka gantosipun, sultan ngawontenaken *pasowanan ngabekten* wonten ing Bangsal Kencono. Tradisi ngabekten punika dipunadani saben tanggal 1 Sawal lan nalika jumenengipun Sultan HB IX adicara punika dipuntindakaken kanthi ringkes. Sultan boten malih lenggah wonten ing singgasana emas (dhampar kencana) saha boten ngagem busana keprabon.

## References
Peniti

thumb|250px|right|Peniti.
**Peniti** utawa **dom canthèl** ya iku jinising dom kang dipirantèni mawa pir prasaja lan cathelan. Canthelan iki duwé guna dobel, ya iku kanggo nyanthelake supaya dom ora gampang ucul, lan kanggo nyingidake pucuke dom kang lancip.

## Asal 
Peniti kuna asal saka Mycenaeans wiwit abad angka 14 sadurungé masèhi (pungkasan jaman Mycenaean III). Dikenal kanthi jeneng *fibulae* (*fibula*) lan dipigunakaké kaya déné fungsi sing padha karo peniti modhèren. Faktané, fibulae pisanan ing abad 14 lan 13 sadurungé masèhi awangun kaya peniti sing saiki. Fibulae asli dijelasaké ing buku karya Chr. Blinkenberg's 1926 *Fibules grecques et orientales*.

Peniti diciptakaké manèh ing sasi Juli 1849 déning Walter Hunt, penemu asal Amérika. Hak cipta peniti iki wis didol kanthi rega $400.

## Réferènsi
Sutawijaya

**Danang Sutawijaya** (miyos: ? - séda: Jenar, 1601) utawa kang asring diarani **Panembahan Sénapati** yaiku priyayi kang yasa Kasultanan Mataram lan kang nyikal bakali dadi raja kang pisanan awit taun 1584-1601, kanthi sesebatan **Panembahan Sénapati ing Alaga Sayidin Panatagama Khalifatullah Tanah Jawa**.
Plintheng

250px|thumb|Plintheng
**Plintheng** utawa **blandring** (Basa Indonésia: katapel, Basa Inggris: *slingshot*) ya iku piranti wujud wilah lemes kanggo nguncalaké 'mimis' (racaké awujud krikil utawa sabangsané) sarana diembat utawa dijepataké nganggo tenaga tangan. Lumrahé plintheng kagawé saka pang kayu cawang sing wujudé kaya aksara **Y** lan karèt utawa pèntil cacah 2, lan selembar kalep kanggo wadhah mimis.

## Sajarah lan panggunaan
Plintheng gumantung marang kakuwatan lan daya lenturé bahan sing lumrahé kagawé saka karèt sing divulkanisir, amarga saka iku wiwitan anané plintheng mesthiné sawisé tinemu karèt vulkanisir déning Charles Goodyear ing taun 1839 (dipatènaké taun 1844).  Ing taun 1860, 'mesin' anyar iki wis lumrah dianggo bocah-bocah nakal kanggo ngrusak, nganti bisa nuwuhaké kurban nyawa.

## Rujukan
Pengkol, Mantingan, Ngawi

**Pengkol** iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2006.
Pengkol iku désa sing dunungé paling wétan ing Kacamatan Mantingan. Ing sisih kulon wewatesan karo désa Sambirejo lan ing sisih lor karo Kacamatan Karanganyar.
Cacahing sing ndunungi désa iki miturut sènsus taun 2010 ana 2.868 jiwa .

## Rujukan 
## Pranala njaba 
* Péta Google
Sambirejo, Mantingan, Ngawi

**Sambirejo** iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2001.. Désa Sambirejo ing sisih lor wewatesan karo Kacamatan Karanganyar, ing sisih wétan karo Désa Pengkol, ing sisih kidul karo Désa Pakah lan ing sisih kulon karo Désa Mantingan.
Ing désa iki dumunung pondhok pesantrèn Modhèrn Darussalam Gontor Putri 1 lan Gontor Putri 2, sing dunungé kurang luwih 100&nbsp;km saka lokasi Pondhok Modhèren Darussalam Gontor ing Ponorogo.
Cacahing sing ndunungi désa iki miturut sènsus taun 2010 ana 9.394 jiwa . Pakaryan padunung ing désa iki akèh-akèhé dadi juru tani lan ngingu raja kaya. Ing désa iki uga diliwati kali Bengawan Solo. Ing désa iki ana Pasar Kedhung Miri kang dadi sarana dol tinuku asil panén mliginé janganan lan woh-wohan.

## Rujukan 
## Pranala njaba 
* Péta Google
ꦤ

**ꦤ** ꦲꦶꦏꦸ ꦲꦏ꧀ꦱꦫ ꦔ꧀ꦭꦺꦒꦺꦤ ꦱꦗꦼꦫꦺꦴꦤꦶꦁ ꦲꦏ꧀ꦱꦫ ꦗꦮ ꦲꦤꦕꦫꦏ ꦱꦶꦁ ꦔ꧀ꦭꦩ꧀ꦧꦔꦏꦺ ꦲꦸꦤꦶ /na/꧉​​ꦲꦏ꧀ꦱꦫ ​ꦤ​ ꦢꦶꦭꦠꦶꦤꦏꦺ​ ꦢꦢꦶ​​ /na/꧉​​ ꦲꦏ꧀ꦱꦫ​ ꦤ​ ꦩꦶꦤꦁꦏ ​ꦱꦭꦃ ​ꦱꦶꦗꦶ​ ꦲꦏ꧀ꦱꦫ ​ꦱꦶꦁ​ ꦢꦸꦮꦺ​ ꦮꦔꦸꦤ꧀​ ꦲꦏ꧀ꦱꦫ​ ꦩꦸꦂꦢ​ ꧌ꦲꦏ꧀ꦱꦫ​ ꦏꦥꦶꦠꦭ꧀꧍​꧉​

## ꦲꦸꦒ ꦢꦼꦭꦼꦔꦼꦤ꧀ 
* ꦤ ꦏꦺꦴꦗꦺꦴꦁ
Pakah, Mantingan, Ngawi

**Pakah** iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2004.
Désa Pakah wewatesan, ing sisih lor karo Désa Kedungharjo lan désa Mantingan, ing sisih kulon lan kidul karo désa Tambakboyo.
Cacahing sing ndunungi désa iki miturut sènsus taun 2010 ana 4.487 jiwa .

## Rujukan 
## Pranala njaba 
* Péta Google
Dōtonbori

thumb|Apiké Dōtonbori nuduhake Osaka kang flamboyan
thumb|Neon Glico saduwuring Kreteg Ebisubashi
[thumb|Kepithing saduwuring omah mangan [Kani Douraku]]
 ya iku pusat gastronomi, papan blanjan, lan hiburan ing sisih kidul Kanal Dōtonbori, Osaka, Jepang. Ing antarané Kreteg Dōtonbori lan Kreteg Nipponbashi iki ana manéka macem warung mangan lan fasilitas hiburan.

Minangka simbol kutha Osaka, Dōtonbori wis bola-bali didadékaké papa panggonan filem Jepang lan filem jaban rangkah. Papan-papan iklan lan lampu-lampu neon ukuran gedhé maési gedhong-gedhong restoran lan hiburan bengi ing pinggring Kanal Dōtonbori. Pusat kawigatèn wisatawan kang teka ana Dōtonbori, ing antarané kepithing papan iklan Kani Douraku, lampion fugu omah mangan Zuboraya, Neon Glico, lan jajanan khas Osaka (okonomiyaki, takoyaki, lan udon).

Ing sekitan panggonan iki ana teater bunraku, gedhong sandiwara komedi/manzai Namba Grand Kagetsu, teater idola NMB48, lan gedhong biyoskup. Ing sakloron pinggiring kanal Kreteg Ebisubashi ana promenade Tonbori Water Park kang dipepaki panggonan-panggonan lungguh. Pusat diskon Don Quijote ana ing piinggiring kanal duwé kincir ria kanthi wujud elips. Kreteg Ebisubashi ya iku pucuk kudul saka arkade blanjan Shinsaibashi.

Ing panggonan iki uga ana , sawijining kuil Jōdo-shū kang dibagun taun 1637. Gang cilik kang dalane saka watu ing ngarepe kuil iki diarani *Hōzen-ji Yokochō*.

## Sajarah 
thumb|Kreteg Ebisubashi sadhuwuring Dōtonbori, taun 1930-an
Pangusaha Osaka kang jenenge Yasui Dōton (Nariyasu Dōton, 1533-1615) bebarengan karo adike,  lan  saka Hirano yasa kanal nggao duwite dhéwé. Pambangunane diwiwiti Yasui Dōton taun 1612 sawisé éntuk préntah saka Toyotomi Hideyoshi, lan rampung taun 1615. Sawisé pirang-pirang abad Dōtonbori dikenal minangka pusat gedhong teater kabuki lan bunraku. Omah-omah mangan padha bukak kanggo nyukupi kabutuhan artis, penonton, lan wong-wong kang padha teka. Dōtonbori banjur ngrembaka dadi pusat kutha ing kawasan Minami lan pusat epikureanisme pendhudhuk Osaka.

Kawasan sakiwa-tengené Dōtonbori keleban banyu akibat tsunami lan lindhu Nankai 1854. Dununge kurban tiwas ora dingertèni kanthi pesthi.

Kreteg Ebisubashi lan Neon Glico kang ana ing dhuwuré kalebu salah sijiné simbol kutha Osaka. Kreteg iki pisanané dibangun mèh bareng karo digawéné kanal. Panggemar tim bisbol Hanshin Tigers duwé tradisi mlumpat ing kali saka dhuwuring Kreteg Ebisubashi yèn timé dadi juwara. Renovasi Kreteg Ebisubashi kang dibangun sadurungé taun 1925 suwéné 3 taun. Kreteg iki rampung direnovasi tanggal 22 November 2007.

## Réferènsi 
## Pranala njaba 
* Dotonbori di situs Organisasi Pariwisata Nasional Jepang
*  Pelari Glico Neon
Kambium

thumb|250px|Kambium
**Kambium** ya iku pérangan saka wit-witan kang wujud ayid, manggon ana ing antarané kulit lan pang. Lumrahé pang kang jinis iki atos lan didarbèni déning uwit kang umuré dawa. Kambium ing kayu nduwèni fungsi minangka jalur dat hara saka jero lemah nganti godhong, sarta naluraké kasil fotosintetis, kang gunané kanggo panganan wit-witan.

## Cathetan sikil 
## Pranala njaba
http://id.shvoong.com/exact-sciences/biology/2104486-pengertian-kambium/
1 (aksara Jawa)

thumb||200px|Angka 1 (lambangé padha karo aksara Ga

**Angka 1** iku angka sajeroning aksara Jawa Hanacaraka sing nglambangaké aji 1. Angka 1 iki dilambangaké padha karo lambang aksara Ga dilatinaké  "Ga".

## Uga delengen 
* Ga (aksara Jawa)
* Ga (aksara Bali)
Garebeg mulud

**Garebeg Mulud** dipunadani kanggé mengeti dinten miyosipun (*maulid*-basa Arab) Muhammad ing surya kaping 12 Rabiul Awal. Wulan Rabiul Awal ingkang dados wulan miyosipun Muhammad ugi winastan sasi Mulud utawi sasi *Mulud* ing kalènder tiyang Jawi. Perkawis punika ingkang dados dhasar wontenipun *Garebeg Mulud*. 
Pengetan dinten miyosipun Muhammad punika dipunwiwiti saking Kasultanan Demak ingkang salajengipun dipunuri-uri kaliyan para ratu ing tanah Jawi punika saéngga saged lestantun dumugi wekdal punika. Ing njawi tlatah karaton, tradisi mengeti dinten miyosipun Muhammad punika dados salah satunggaling upacara adat rakyat ingkang asring dipunpèngeti déning masarakat Jawa Tengah saha Jawa Wétan. Nalika sampun badhé tanggal 12 sasi Mulud (Rabiul Awal), kathah sanget masarakat saking sadaya tataran sosial ingkang ngadani adicara *selametan* utawi *kenduri* ingkang winastan *muludan*. Tembung *muludan* punika saking tembung *mulud* utawi *rasulan* (saking tembung *rasul*). Wonten ing adicara punika sesajèn ingkang temtu wonten inggih punika *tumpeng rasulan* utawi *sekul rasulan*.
Tradisi garabeg mulud punika kejawi gadhah ancas kanggé méngeti dinten miyosipun Muhammad, ugi kanggé damel piwucal dhumateng para warga masarakat saking gesangipun Rasulullah SAW. Rumiyin, nalikanipun jumeneng Demak ugi kanggé salah satunggaling sarana kanggé syiar agami Islam. Sedaya ancas punika ingkang sajatosipun dados wosing Garebg Mulud, kanggé mengeti dinten miyosipun Rasulullah, kanggé mendhet suri teladan saking pagesanganipun Rasulullah, saha kanggé nyiaraken agami Islam.
Nalikanipun agami Islam dipunsyiaraken wonten ing masarakat rumiyin, para wali ingkang nyiaraken agami Islam kalau wau ugi tetep nengenaken undang-undang Kesultanan Demak inggih punika kanggé ngawontenaken rerangken upacara ingkang dangunipun pitung dinten ingkang asring kasebat *sekaten*. Awit saking luhuring kabudayan Jawi, mila tradisi Sunan Kalijaga kanggé ngaprungokaken gamelan wonten ing Masjid Ageng ugi taksih dipunlestantunaken.
Saben wolung warsa sapisan, Kasunanan Surakarta saha Kasultanan Ngayogyakarta ugi taksih ngawontenaken upacara *Garebeg Mulud Dal*. Tembung *Dal* saking salah satunggaling nama warsa ing kalender Jawa-Islam. Miterat tradisi petangan tarikh Jawa-Islam, Muhammad miyos ing dinten Senen Pon surya kaping 12 Mulud taun Dal. Petangan punika dipunwiwiti kaliyan Sultan Agung Hanyokrokusumo (1643-1655), ratu kaping kalih saking Karajan Mataram, lan petangan punika dipunpitados kaliyan para ratu ing tlatah Jawa ngantos sapunika.

## References
Dera, Bringin, Ngawi

**Dero** iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2005 .
Cacahing sing ndunungi désa iki miturut sènsus taun 2010 ana 2.791 jiwa .

## Rujukan 
## Pranala njaba 
* Péta Google